
ZAPISNIK

s  20. sjednice Vijeća Mjesnog odbora Špansko-jug,
[bookmark: _GoBack]održane 20. prosinca 2022.  s početkom u 18:00 sati
u prostorijama Mjesnog odbora Špansko-jug, Josipa Strganca 4


NAZOČNI ČLANOVI VIJEĆA: Alessandro Kiramarios, Anka Karneval,  Ivan Tomić, Melita Vuk, Ella Šimić, Jakov Maruna, Jelena Andrić, Jona Jovanović, Mladen Bajić, Drago Bukovšak, Franjo Zadelj
OSTALI NAZOČNI:Ivica Marušić,Denis Šaško,Davor Osmak,Mladen Temšić,Mirjana Gaura 
Predsjedava: Alessandro Kiramarios, predsjednik Vijeća
Zapisnik vodi: Dubravka Mladić, stručna referentica u Gradskom uredu za mjesnu samoupravu, civilnu zaštitu i sigurnost
Predsjednik je otvorio sjednicu i pozdravio nazočne članove Vijeća. 
Predsjednik konstatira da je nazočno 11 od ukupno 11 članova Vijeća, što znači da Vijeće može pravovaljano odlučivati.                                                                                                    Predsjednik daje na usvajanje zapisnik s 19. sjednice Vijeća Mjesnog odbora Špansko-jug. Prisutni članovi Vijeća s 11 glasova „za“ jednoglasno usvajaju zapisnik s prethodne 19. sjednice
Predloženi dnevni red je:
[bookmark: _Hlk82975357]DNEVNI RED
1. Prijedlog zaključka o potpunoj zabrani parkiranja duž cijele ulice Maršanići I
2. [bookmark: _Hlk121677851]Prijedlog zaključka o postavljanju klupa ispred svakog ulaza u Ulici Milana Rešetara ispred brojeva 28, 30 i 32.
3. Prijedlog zaključka o ponovnom iscrtavanju parkirnih mjesta u Ulici Drage Gervaisa ispred brojeva 32 – 40.
4. Prijedlog zaključka o postavljanju dviju klamerica (u dijagonalnom položaju) u smjeru istok – zapad na nogostupu između ulaza u Ulici Milana Rešetara 3 i 5 
5. Prijedlog zaključka o korištenju prostorija MO Špansko-jug
6. Prijedlog zaključka o gradnji K-36 sa pješačkim prijelazima na sjeverno-istočnoj i jugo-zapadnoj strani križanja Ulice Miroslava Milića i Ulice Josipa Strganca
7. Prijedlog zaključka o provjeri stanja vlasništva nad parcelama 5513/2, 5516/1, 5518/1 i 5518/2
8. Prijedlog zaključka o provjeri postojanja planova za izgradnju na parcelama 5513/2, 5516/1, 5518/1 i 5518/2
9. Informacije, pitanja i prijedlozi

Prisutni su dnevni red  jednoglasno prihvatili.


Ad.1.  Prijedlog zaključka o potpunoj zabrani parkiranja duž cijele ulice Maršanići I

Predsjednik upoznaje prisutne s točkom dnevnog reda. Predsjednik predlaže, a Vijeće jednoglasno  s 11  glasova “za“    donosi
Z A K LJ U Č A K
Vijeće Mjesnog odbora Špansko-jug traži zabranu parkiranja duž cijele ulice Maršanići I i postavljanje odgovarajuće signalizacije.

Ad. 2. Prijedlog zaključka o postavljanju klupa ispred svakog ulaza u Ulici Milana Rešetara ispred brojeva 28, 30 i 32.

Predsjednik upoznaje prisutne s točkom dnevnog reda. U raspravi sudjeluju članovi Vijeća i građani kao predstavnici stanara Ulice Milana Rešetara br.24,26,28,30,32 i 34. Predstavnici stanara u ime stanara izlažu da nisu suglasni sa odlukom kojom su prije maknute klupe a inicijativa za micanje je potekla od samo jednog stanara Slavena Paljuševića. Predstavnici stanara traže da se za sve radove oko zgrade traži suglasnost stanara, odnosno da se za sve zahtjeve od strane Slavena Paljuševića traži i njihova suglasnost.
Predsjednik predlaže, a Vijeće jednoglasno s 11 glasova “za“  donosi

Z A K LJ U Č A K
Vijeće Mjesnog odbora Špansko-jug na zahtjev predstavnika suvlasnika od Zrinjevca traži postavljanje 3 klupe pred ulazima u Ulici Milana Rešetara ispred brojeva 28, 30 i 32. Potrebna sredstva će se osigurati u plan malih komunalnih akcija za 2023.

Ad. 3. Prijedlog zaključka o ponovnom iscrtavanju parkirnih mjesta u Ulici Drage Gervaisa ispred brojeva 32 – 40.

Predsjednik upoznaje prisutne s točkom dnevnog reda. Predsjednik predlaže, a Vijeće jednoglasno s 11 glasova “za“  donosi

Z A K LJ U Č A K

Vijeće Mjesnog odbora Špansko-jug traži ponovo iscrtavanje parkirnih mjesta u Ulici Drage Gervaisa ispred brojeva 32 do 40.



Ad. 4. Prijedlog zaključka o postavljanju dviju klamerica (u dijagonalnom položaju) u smjeru istok – zapad na nogostupu između ulaza u Ulici Milana Rešetara 3 i 5 

 Gđa. Mirjana Gaura obrazlaže članovima Vijeća svoj podneseni zahtjev. Predsjednik predlaže, a Vijeće jednoglasno   s 10 glasova “za“  i jednim glasom „suzdran“ donosi

Z A K LJ U Č A K
Vijeće Mjesnog odbora Špansko-jug na zahtjev predstavnika suvlasnika traži postavljanje po dvije tzv. „klamerice“ svake u dijagonalnom položaju u smjeru istok - zapad na prolaznom nogostupu između ulaza SZ Milana Rešetara 3 i 5
Ad. 5. Prijedlog zaključka o korištenju prostorija MO Špansko-jug
Predsjednik upoznaje prisutne s točkom dnevnog reda. Predsjednik predlaže, a Vijeće jednoglasno s 11 glasova “za“  donosi

Z A K LJ U Č A K
Vijeće Mjesnog odbora Špansko-jug donosi sljedeći raspored povremenog korištenja dvorane Mjesnog odbora Špansko-jug veličine 53,00 m2 za 2023. godinu:

	Dan u tjednu
	Vrijeme od-do
	Korisnik prostora

	Ponedjeljak
	18:00-20:00
	HDZ 1. i 3. ponedjeljak

	Ponedjeljak
	20:00-22:00
	HDZ 2. i 4. ponedjeljak

	Utorak
	18:00-22:00
	MOST 1. i 3. utorak

	Utorak
	18:00-22:00
	SDP 2. i 4. utorak

	Srijeda
	18:00-22:00
	ARTOMOBIL 1., 2., 3. i 4. srijeda

	Četvrtak
	16:00-22:00
	ZJN 1., 2., 3. i 4. četvrtak

	Petak
	18:00-22:00
	HNS 1. i 3. petak

	Petak
	18:00-22:00
	DP 2. i 4. petak

	Subota
	08:00-14:00
	Poco loco 1., 2., 3. i 4. subota





Ad. 6. Prijedlog zaključka o gradnji K-36 sa pješačkim prijelazima na sjeverno-istočnoj i jugo-zapadnoj strani križanja Ulice Miroslava Milića i Ulice Josipa Strganca

Predsjednik upoznaje prisutne s točkom dnevnog reda. Predsjednik predlaže, a Vijeće jednoglasno s 11 glasova “za“  donosi

Z A K LJ U Č A K
Vijeće Mjesnog odbora Špansko-jug traži postavljanje dva K-36 sa pješačkim prijelazima na sjeverno-istočnoj i jugo-zapadnoj strani križanja Ulice Miroslava Milića i Ulice Josipa Strganca.

Ad. 7. Prijedlog zaključka o provjeri stanja vlasništva nad parcelama 5513/2, 5516/1, 5518/1 i 5518/2

Predsjednik upoznaje prisutne s točkom dnevnog reda. Svoj zahtjev obrazložili su i predstavnici stanara zgrade Zagrebačka av. 105. 
Predsjednik predlaže, a Vijeće jednoglasno s 11 glasova “za“  donosi

Z A K LJ U Č A K
Vijeće Mjesnog odbora Špansko-jug traži provjeru stanja vlasništva nad katastarskim česticama 5513/2, 5516/1, 5518/1 i 5518/2, katastarska općina 335606 VRAPČE.

Ad. 8. Prijedlog zaključka o provjeri postojanja planova za izgradnju na parcelama 5513/2, 5516/1, 5518/1 i 5518/2

Predsjednik upoznaje prisutne s točkom dnevnog reda. Predsjednik predlaže, a Vijeće jednoglasno s 10 glasova “za“  donosi

Z A K LJ U Č A K
Vijeće Mjesnog odbora Špansko-jug traži provjeru postojanja planova za izgradnju na katastarskim česticama 5513/2, 5516/1, 5518/1 i 5518/2, katastarska općina 335606 VRAPČE.





Ad. 9. Informacije, pitanja i prijedlozi

Član Vijeća Ivan Tomić predlaže da se prvenstveno za sve radove kao i što je slučaj klupa u Ulici Milana Rešetara treba  pitati struku i uvažiti se njihovo stručno mišljenje. 
Sjednica je završila u 19;20 sati.

KLASA: 024-08/22-003/2436
URBROJ: 251-13-11-14/006-22-2
Zagreb, 20. prosinca  2022.	                                                                           
						
								     Predsjednik
							Vijeća Mjesnog odbora Špansko-jug
								Alessandro Kiramarios			

